
PATVIRTINTA
	Uždarosios akcinės bendrovės
„Biržų vandenys“
	visuotinio akcininkų susirinkimo 
2021 m. balandžio 29 d. sprendimu
(protokolas Nr. 1)



UŽDAROSIOS AKCINĖS BENDROVĖS „BIRŽŲ VANDENYS“ DIREKTORIAUS KONKURSO ORGANIZAVIMO TVARKOS APRAŠAS

I SKYRIUS
 BENDROSIOS NUOSTATOS

1. Uždarosios akcinės bendrovės „Biržų vandenys“ direktoriaus konkurso organizavimo tvarkos aprašas (toliau – Aprašas) reglamentuoja konkurso organizavimą uždarojoje akcinėje bendrovėje „Biržų vandenys“ (toliau – Bendrovė), kai konkursą laimėjęs fizinis asmuo išrenkamas į Bendrovės direktoriaus pareigas. 
2. Konkursas vykdomas viešai skelbiant asmenų, pageidaujančių dalyvauti konkurse, atranką (toliau – Atranka). Sprendimą skelbti Atranką priima ir Atrankos organizavimo komisijos sudarymo principus nustato Bendrovės visuotinis akcininkų susirinkimas.
3. Atrankos būdas – testas žodžiu (pokalbis). Testas žodžiu susideda iš klausimų pretendentui. Testo klausimų skaičių ir jų turinį prieš Atranką nustato Atrankos organizavimo komisija.
4. Atrankos organizavimas apima:
4.1. Atrankos paskelbimą;
4.2. dokumentų, kuriuos būtina pateikti norint dalyvauti Atrankoje (toliau – dokumentai), pateikimą ir priėmimą;
4.3. pretendentų eiti numatytas pareigas gebėjimų patikrinimas.

II SKYRIUS
 ATRANKOS PASKELBIMAS

5. Atranka skelbiama:
5.1. Biržų rajono ir Panevėžio regiono laikraščiuose;
5.2. Biržų rajono savivaldybės tinklalapyje www.birzai.lt ir Bendrovės tinklapyje.
6. Atrankos skelbime nurodoma:
6.1. Bendrovės pavadinimas, teisinė forma, buveinė ir kodas; 
6.2. pareigos (trumpai aprašomas darbo pobūdis), kurioms skelbiama atranka;
6.3. darbo užmokestis (konkretus koeficientas arba koeficientų intervalas);
6.4. pretendentų kvalifikaciniai reikalavimai;
           6.5. kur ir kokius dokumentus būtina pateikti;
6.6. kad pretendentų dokumentai priimami 14 (keturiolika) kalendorinių dienų nuo atrankos paskelbimo;
6.7. pretendentų Atrankos būdas;
6.8. kur galima gauti išsamią informaciją apie skelbiamą Atranką.

III SKYRIUS
 DOKUMENTŲ PATEIKIMAS IR PRIĖMIMAS

7. Pretendentas privalo pateikti:
7.1. prašymą leisti dalyvauti Atrankoje;
7.2. asmens tapatybę bei išsilavinimą patvirtinančius dokumentus ir šių dokumentų kopijas;
7.3. gyvenimo aprašymą, papildomai nurodydamas savo privalumų sąrašą, dalyvavimo energetikos, vadybos, vandentvarkos infrastruktūros projektų įgyvendinimo veiklose patirtį (jeigu turi) ir dalykines savybes;
7.4. savo, kaip Bendrovės vadovo, veiklos programą, kurioje išdėstyti pretendento siūlymai dėl Bendrovės veiklos (tikslų prioritetų, jų įgyvendinimo būdų ir kt.), taip pat vadovavimo nuostatos;
7.5. Viešųjų ir privačių interesų deklaraciją (informacija ir forma pateikta interneto svetainėje www.vtek.lt).
8. Pretendentas gali pateikti dokumentus asmeniškai arba siųsti registruotu laišku  UAB „Biržų vandenys“ (Rotušės g. 30, 41137 Biržai). Asmeniškai pateikiant dokumentus turi būti pateikti dokumentų originalai ir kopijos (dokumentus priėmęs asmuo, patikrinęs, ar dokumentų originalus atitinka pateiktosios dokumentų kopijos, grąžina dokumentų originalus pretendentui dokumentų priėmimo metu. Registruotu laišku pateikiamos dokumentų kopijos.
9. Dokumentai pateikiami už personalo tvarkymą atsakingam Bendrovės darbuotojui
14  kalendorinių dienų po konkurso paskelbimo.
10. Šio Aprašo 9 punkte nurodytas asmuo priima pretendentų pateiktus prašymus ir nustatyta tvarka juos registruoja, nurodo ir prie prašymų pridedamus dokumentus.
11. Priėmęs dokumentus asmuo, pasibaigus pretendentų dokumentų pateikimo terminui, registravimo žurnalą ir pateiktus dokumentus pateikia Atrankos organizavimo komisijos pirmininkui. Pretendentų atitikimą kvalifikaciniams reikalavimams įvertina Atrankos organizavimo komisija.
[bookmark: _GoBack]12. Pretendentui, kuris atitinka Atrankos skelbime nustatytus kvalifikacinius reikalavimus, elektroniniu paštu išsiunčiamas pranešimas apie dalyvavimą pretendentų atrankoje, nurodant jos datą, vietą ir laiką. Pretendentui, kuris neatitinka Atrankos skelbime nustatytų kvalifikacinių reikalavimų, per 5 kalendorines dienas nuo Atrankos komisijos posėdžio, kuriame buvo vertinama jo kvalifikacija, dienos registruotu laišku išsiunčiamas motyvuotas pranešimas, kodėl jam neleidžiama dalyvauti pretendentų Atrankoje. Pranešimus pagal Atrankos organizavimo komisijos sprendimus parengia už personalo tvarkymą atsakingas Bendrovės darbuotojas.

IV SKYRIUS
 PRETENDENTŲ ATRANKA

13. Pretendentus vertina Atrankos organizavimo komisija. Atranką gali stebėti akcininkų atstovai. Dėl šalyje paskelbtos nepaprastosios padėties, ekstremalios situacijos ar karantino Atranka gali būti vykdoma nuotoliniu būdu.
14. Pretendentus vertinantys asmenys, kuriuos su pretendentu sieja artimi giminystės ryšiai (tėvai, įtėviai, broliai, seserys, jų vaikai, seneliai, sutuoktinis, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai), turi nusišalinti nuo pretendentų vertinimo procedūrų.
15. Vertinama pretendento profesinė ar darbo patirtis ir dalykinės savybės. Kiekvienam pretendentui pateikiami tie patys klausimai.
16. Pretendentus vertinantys asmenys vertina  pretendentus nuo 1 iki 10 balų už kiekvieną klausimą. Vertinant pretendentus, turi dalyvauti daugiau kaip pusė Atrankos organizavimo komisijos narių. Pretendento surinkti balai apskaičiuojami taip: pretendentui paskirti balai sudedami ir dalijami iš pretendentus vertinusių asmenų skaičiaus.
17. Pretendentas, surinkęs mažiau kaip 6 balus, laikomas neperėjusiu pretendentų Atrankos.
18. Jeigu keli pretendentai surinko vienodą didžiausią balų skaičių (bet ne mažiau kaip 6 balus), vertinami pretendentų privalumai, nurodyti jų gyvenimo aprašymuose ir šio Aprašo
 7.4 punkte nurodytos jų veiklos programos.
19. Vertinant veiklos programą, vertinami pretendentų į Bendrovės vadovus vadovavimo gebėjimai (gebėjimas inicijuoti idėjas, planus, numatyti užduotis, veiklos žingsnius, koordinuoti darbus ir pan.). Pretendentus vertinantys asmenys pretendento veiklos programą ir privalumus vertina nuo 1 iki 10 balų. Jie apskaičiuojami šio Aprašo 16 punkte nustatyta tvarka. Vadovavimo gebėjimams patikrinti gali būti rengiamos ir praktinės užduotys.
20. Laimėjusiu Atranką laikomas Atranką perėjęs ir daugiausiai balų surinkęs pretendentas.
21. Atrankos rezultatai įforminami Atrankos organizavimo komisijos protokolu. Su protokolu supažindinami visi pretendentų vertinime dalyvavę asmenys. Atrankos organizavimo komisijos protokolą rašo už personalo tvarkymą atsakingas Bendrovės darbuotojas.
22. Atranką laimėjęs pretendentas priimamas į pareigas Lietuvos Respublikos įstatymų nustatyta tvarka.
23. Jeigu su Atranką laimėjusiu pretendentu nesudaroma darbo sutartis ir jis atsisako eiti pareigas, Atranką laimėjusiu laikomas kitas pretendentas, surinkęs daugiausiai balų (palyginti su kitų Atranką perėjusių pretendentų rezultatais).
24. Lietuvos Respublikos korupcijos prevencijos įstatymo 9 straipsnyje nustatyta tvarka Bendrovė kreipiasi į kompetentingą valstybės instituciją dėl informacijos apie Atranką laimėjusį pretendentą į Bendrovės vadovus ne vėliau kaip per 2 darbo dienas nuo Atrankos pabaigos. 
25. Kompetentingos valstybės institucijos informacijos apie Atranką laimėjusį pretendentą į Bendrovės vadovus pagrindu Atrankos organizavimo komisijai priėmus sprendimą nesiūlyti jo rinkti į Atrankos būdu laimėtą Bendrovės vadovo pareigybę, priimamas kitas iš eilės pagal Atrankos rezultatus pretendentas, kaip nurodyta šio Aprašo 23 punkte. Bendrovė ne vėliau kaip per 2 darbo dienas nuo Atrankos organizavimo komisijos sprendimo nesiūlyti Atranką laimėjusio pretendento į Bendrovės vadovo pareigybę priėmimo kreipiasi į kompetentingą valstybės instituciją dėl informacijos apie kitą iš eilės pagal Atrankos rezultatus pretendentą. 
26. Sprendimą siūlyti rinkti (nerinkti) į Bendrovės vadovo pareigybę Atranką laimėjusį pretendentą Atrankos organizavimo komisija priima ne vėliau kaip per 5 darbo dienas po to, kai Bendrovė gauna kompetentingos valstybės institucijos informaciją apie pretendentą, siekiantį užimti Bendrovės vadovo pareigybę. Bendrovė ne vėliau kaip per
5 darbo dienas nuo Atrankos organizavimo komisijos sprendimo priima sprendimą teisės aktų nustatyta tvarka sušaukti visuotinį akcininkų susirinkimą dėl Atrankos organizavimo komisijos atrinkto pretendento išrinkimo į Bendrovės vadovo pareigybę. Išrinkimo į pareigas data nustatoma Atranką laimėjusio pretendento ir Bendrovės visuotinio akcininkų susirinkimo susitarimu. 

V SKYRIUS
 BAIGIAMOSIOS NUOSTATOS

27. Atranka laikoma neįvykusia, jeigu:
27.1. paskelbus Atranką, nė vienas pretendentas nepateikė šio Aprašo 7 punkte nurodytų dokumentų;
27.2. šio Aprašo 12 punkte nurodytas pranešimas apie dalyvavimą pretendentų Atrankoje neišsiųstas nė vienam pretendentui;
27.3. nė vienas pretendentas nesurinko reikiamo balų skaičiaus (6 balų);
27.4. laimėjęs atranką pretendentas atsisako eiti siūlomas pareigas.
28. Dalyvavęs pretendentų Atrankoje, bet nelaimėjęs Atrankos pretendentas turi teisę apskųsti Atrankos rezultatus ir komisijos sprendimą Lietuvos Respublikos įstatymų nustatyta tvarka teismui.

